text: Hjemmesygeplejersker som førstehjælpere
  10 december 2011 kl. 10.57
  Region Syddanmark indfører en ny ordning, hvor hjemmesygeplejersker i Varde Kommune skal fungere som førstehjælpere.
  Hjemmesygeplejerskerne skal således være en del af regionens præhospitale beredskab i Varde Kommune. I første omgang gælder det en to-årig forsøgsordning, hvor hjemmesygeplejerskerne skal supplere ambulancerne, akutbilerne og akutlægebilerne i området.
  Syv biler er derfor blevet udstyret med hjertestarter, iltapparat og førstehjælpstaske, ligesom hjemmesygeplejerskerne har været på videreuddannelse. 
  Region Syddanmark fik i starten af 2011 tilsagn om knap 1,5 millioner kroner fra det daværende Indenrigs- og Sundhedsministerium til udbygning af det præhospitale beredskab i Varde.
  